**PRILOG 4.**

**OPIS POSLA**

**USLUGA PREHRANE**

**(PRIPREME,DOSTAVE I SERVIRANJA HRANE)**

**ZA KORISNIKE POLUDNEVNOG BORAVKA (PB) U KRAPINI**

Usluga se sastoji od pripreme, dostave i serviranja svježe pripremljenih toplih obroka korisnicima poludnevnog boravka u Krapini. Korisnici poludnevnog boravka u Krapini, koji će se provoditi u organizaciji Centra za pružanje usluga u zajednici Zagorje na adresi Magistratska ulica 40, Krapina, su djeca - učenici osnovnih škola u Krapini (OŠ Ljudevit Gaj i OŠ August Cesarec) i okolici (osnovne škole u Petrovskom, Đurmancu i Radoboju).

U sklopu nabave prehrane potrebno je pripremiti, dostaviti i servirati maksimalno 20 svježe pripremljenih toplih obroka dnevno.

Usluga prehrane će se obavljati od ponedjeljka do petka. Usluga prehrane se neće obavljati u dane vikenda niti tijekom školskih praznika sukladno kalendaru školskih praznika kojeg donosi Krapinsko – zagorska županija temeljem prethodne upute Ministarstva znanosti i obrazovanja. Iznimno kada u dane stručni suradnici sudjeluju u sastancima, edukacijama i sl. koji se održavaju izvan prostora boravka. Sukladno Odluci o početku i završetku nastavne godine, broju radnih dana i trajanju odmora učenika osnovnih i srednjih škola u RH, nastava u osnovnim školama se u jednoj kalendarskoj godini organizira i izvodi u najmanje 177 nastavnih dana, odnosno 35 -37 nastavnih tjedana. Prema dosadašnjem iskustvu, zbog bolesti i drugih razloga, neće svih 20 djece, koliko ih maksimalno može biti uključeno u uslugu boravka, koristiti prehranu svih 177 nastavnih dana godišnje. Procijenjeno je da će tijekom trajanja ugovora o nabavi biti potrebno pripremiti, dostaviti i servirati maksimalno 3500 obroka.

Prehrana treba biti dostavljena u Krapinu, na adresu Magistratska ulica 40, svaki radni dan u jutarnjoj smjeni najkasnije do 10:30 sati, a u popodnevnoj smjeni najkasnije do 13:30 sati.

O broju i vrsti obroka za svaku smjenu Naručitelj će obavijestiti odabranog Ponuditelja dan ranije, odnosno za obrok ponedjeljkom Naručitelj će obavijestiti Isporučitelja ponedjeljkom ujutro.

Od ponedjeljka do petka potrebno je pripremiti, dostaviti i servirati maksimalno 20 svježe pripremljenih mesnih obroka koji uključuju:

• glavno jelo s mesom, prilog, salatu i kriške svježeg kruha *ili*

• glavno jelo varivo i kriške svježeg kruha *ili*

• saft ili slično jelo od mesa, prilog (tjestenina, krumpir, riža ili sl.) i kriške svježeg kruha,

Barem jedan dan u tjednu je potrebno pripremiti, dostaviti i servirati 20 svježe pripremljenih obroka koji uključuju:

• glavno jelo s ribom, prilog, salatu i kriške svježeg kruha;

barem jedan dan u tjednu je potrebno pripremiti, dostaviti i servirati

• slasticu;

barem jedan dan u tjednu je potrebno dostaviti i servirati

• voće.

U slučaju uključivanja u boravak djeteta s potrebom posebne vrste prehrane (zbog određene bolesti, zdravstvene preporuke, vjerskih običaja ili na zahtjev roditelja), odabrani Ponuditelj će prilagoditi obroke tog djeteta odgovarajućem zahtjevu odnosno potrebi. Naručitelj će, u slučaju potrebe za prilagođenim menijem, bez odlaganja obavijestiti odabranog ponuditelja, a ponuditelj će u najkraćem mogućem roku ne dužem od dva radna dana, osigurati adekvatan meni.

Pojedinačni mesni/riblji obrok treba biti pripremljen sukladno ugostiteljskom normativu te sadržavati ovisno o dnevnom meniju, za konzumaciju, porcija po korisniku:

- 250-300 g glavnog jela s mesom/ribom (težina mesa bez kosti),

- 180-200 g prilog (krumpir, riža, njoke, tjestenina, mlinci i sl.)

- 250-300 g salate (miješane, sezonske, kupusne i sl.),

- 150-200 g glavno jelo (meso) i 0,30 l varivo

- 100 g kruh (strojno rezan u kriške),

- 120 g kolača, odnosno 150 g voćne ili druge torte (barem 1 komad po osobi),

- 100-150 g svježeg voća.

O broju obroka koje je potrebno pripremiti, dostaviti i servirati određenog dana, Naručitelj će obavijestiti odabranog Ponuditelja najkasnije 24 sata prije ugovorenog vremena dnevne dostave.

Tjedna ponuda jela od mesa mora uključiti obroke pripremljene od različitih vrsta mesa. Jelovnici se izrađuju prema važećim normativima, ali i suvremenim preporukama i smjernicama stručnjaka za prehranu djece osnovnoškolske dobi.

Odabrani ponuditelj će pripremiti dnevni jelovnik za svaki mjesec isporuke ugovorene prehrane u skladu s ovim prilogom – „Opis posla“. Pri tome je važno voditi računa da se ista jela neće ponavljati više od 2 puta mjesečno, a samo iznimno više od 3 puta mjesečno. U slučaju potrebe za usklađivanjem prehrane prema utvrđenim potrebama korisnika odnosno praćenju njihovih prehrambenih navika u izradu jelovnika će se uključivati i predstavnici Naručitelja. Za prvi mjesec ugovorene prehrane važeći je dostavljeni jelovnik zajedno s ostalim sadržajima ponude odabranog Ponuditelja (sukladno točci 9.1. d) ) Poziva na dostavu ponuda, a za svaki sljedeći mjesec isporuke ugovorene prehrane jelovnik je potrebno dostaviti na e-mail adresu Naručitelja najkasnije u ponedjeljak posljednjeg tjedna u tekućem mjesecu.

Kakvoća namirnica mora biti u skladu s važećim pravilnicima o kvaliteti predmetne usluge, a ponuditelj je dužan pridržavati se i drugih odredbi sukladno Zakonu o hrani.

Dostava obroka se vrši u za to predviđenim posudama za dostavu.

Hrana u prijevoznim sredstvima i/ili kontejnerima mora biti tako smještena i zaštićena da je opasnost od kontaminacije svedena na najmanju moguću mjeru.

Prijevozna sredstva i/ili spremnici koji se koriste za prijevoz hrane koja zahtijeva poseban temperaturni režim moraju biti takvi da se hrana u njima može održavati na odgovarajućoj temperaturi.